**Komunikacioni** është sistemi i rrugëve dhe i llojeve të ndryshme të ndërlidhjes tokësore, detare dhe ajrore në një vend ose ndërmjet disa vendeve. Ajo është tërësia e mjeteve që sigurojnë [lëvizjen](https://sq.wikipedia.org/wiki/L%C3%ABvizja) e [njerëzve](https://sq.wikipedia.org/wiki/Njeriu) dhe të [mallrave](https://sq.wikipedia.org/w/index.php?title=Malli&action=edit&redlink=1).

1. Ndarja e komunikacionit rrugor të ngarkesës

Komunikacionin rrugor mund ta ndajmë:

sipas madhësisë së transportit;

¬ sipas territorit nëpër të cilin zhvillohet (realizohet) transporti;

¬ sipas mënyrës së organizimit;

¬ sipas degëve për të cilat realizohet ai transport.

* 1. Ndarja e komunikacionit rrugor të ngarkesës sipas madhësisë së transportit

Nga aspekti i madhësisë së transportit dallojmë:

1. transporte të mëdha;

2. transporte të mesme;

3. transporte të vogla ose grumbulluese.

Transportet e mëdha karakterizohen me: sasi të madhe të ngarkesës së njëllojshme;

• stabilitet në strukturë;

• madhësi dhe drejtim të rrjedhës së transportit;

• shfrytëzim të mjeteve me parametra të lartë të punës së tyre.

Transportet e mesme të ngarkesës së veçantë karakterizohen me: sasi relativisht të vogël të ngarkesës së njëllojshme për të cilën përdoren tipat ë ndryshme të mjeteve; vende të ndryshueshme për ngarkim dhe shkarkim të ngarkesës;rrjedh jo të përhershme të transportit me ndryshim të strukturës ndonjëherë edhe gjatë ditës. Transportet e vogla të ngarkesës organizohen me qëllim të shërbimit të konsumatorëve të vegjël dhe plotësimin e nevojave jetike të popullatës.

Ky lloj i transportit karakterizohet me: përdorim të mjeteve për transport të njëkohshëm të ngarkesës (mallit) së llojllojshme, e cila ndonjëherë ndodhet në vende të ndryshme për ngarkim dhe shkarkim, si dhe me parametra të ulët të punës së mjeteve.